MINISTERUL SĂNĂTĂŢII  
ORDIN **privind modificarea Normelor tehnice de realizare a programelor naţionale de sănătate publică pentru anii 2015 şi 2016, aprobate prin** [**Ordinul ministrului sănătăţii nr. 386/2015**](unsaved://LexNavigator.htm/DB0;LexAct%20230773)**, şi de prelungire a aplicabilităţii acestuia până la data de 31 martie 2017**

* [ANEXĂ](unsaved://LexNavigator.htm#ANEXA)

    Văzând Referatul de aprobare nr. VVV 7.186 din 16 decembrie 2016 al Agenţiei naţionale pentru programe de sănătate,   
    având în vedere prevederile:

- art. 51 alin. (5) din [Legea nr. 95/2006](unsaved://LexNavigator.htm/DB0;LexAct%20239787) privind reforma în domeniul sănătăţii, republicată, cu modificările şi completările ulterioare;  
- [Hotărârii Guvernului nr. 206/2015](unsaved://LexNavigator.htm/DB0;LexAct%20230632) privind aprobarea programelor naţionale de sănătate pentru anii 2015 şi 2016, cu modificările şi completările ulterioare,

    în temeiul prevederilor art. 7 alin. (4) din [Hotărârea Guvernului nr. 144/2010](unsaved://LexNavigator.htm/DB0;LexAct%20131512) privind organizarea şi funcţionarea Ministerului Sănătăţii, cu modificările şi completările ulterioare,   
    **ministrul sănătăţii** emite următorul ordin:  
  
**Art. I.** - Normele tehnice de realizare a programelor naţionale de sănătate publică pentru anii 2015 şi 2016, aprobate prin [Ordinul ministrului sănătăţii nr. 386/2015](unsaved://LexNavigator.htm/DB0;LexAct%20230773), publicat în Monitorul Oficial al României, Partea I, nr. 221 şi 221 bis din 1 aprilie 2015, cu modificările şi completările ulterioare, se modifică după cum urmează:

**1. La anexa nr. 1, punctul 2 "Bugetul alocat programelor naţionale de sănătate publică aprobate pentru anul 2016" se modifică şi va avea cuprinsul prevăzut în** [**anexa**](unsaved://LexNavigator.htm#ANEXA) **la prezentul ordin**.  
 **2. În anexa nr. 2, la capitolul I "Programele naţionale de boli transmisibile" titlul I.1 "Programul naţional de vaccinare" litera C "Activităţi", la punctul 1 "Vaccinarea populaţiei la vârstele prevăzute în Calendarul naţional de vaccinare", Calendarul naţional de vaccinare se modifică şi va avea următorul cuprins**:  
  
"Calendarul naţional de vaccinare

|  |  |  |
| --- | --- | --- |
| Vârsta recomandată | Tipul de vaccinare | Comentarii |
| primele 24 de ore  2 - 7 zile | Vaccin hepatitic B (Hep B)\*1) Vaccin de tip Calmette Guerrin (BCG) | în maternitate |
| 2 luni | Vaccin diftero - tetano - pertussis acelular - poliomielitic - *Haemophilus* B - hepatitic B (DTPa - VPI - Hib - Hep. B)  Vaccin pneumococic conjugat\*2) | medicul de familie |
| 4 luni | Vaccin diftero - tetano - pertussis acelular - poliomielitic - *Haemophilus* B - hepatitic B (DTPa - VPI - Hib - Hep. B)  Vaccin pneumococic conjugat\*2) | medicul de familie |
| 11 luni | Vaccin diftero - tetano - pertussis acelular - poliomielitic - *Haemophilus* B - hepatitic B (DTPa - VPI - Hib - Hep. B)  Vaccin pneumococic conjugat\*2) | medicul de familie |
| 12 luni | Vaccin rujeolic - rubeolic - oreion (ROR) | medicul de familie |
| 5 ani  7 ani | Vaccin rujeolic - rubeolic - oreion (ROR) | medicul de familie |
| 6 ani | Vaccin diftero - tetano - pertussis acelular - poliomielitic (DTPa - VPI) | medicul de familie |
| 14 ani | Vaccin diftero - tetanic pentru adulţi/vaccin diftero - tetano - pertussis acelular | medicul de familie |

***NOTE***:

\*1) În situaţia în care vaccinul hepatitic B nu este disponibil pentru administrare în primele 24 de ore de la naştere, copiilor născuţi din mame AgHBs pozitive li se va aplica temporar următoarea schemă de vaccinare:

|  |  |  |
| --- | --- | --- |
| Vârsta recomandată | Tipul de vaccinare | Comentarii |
| 6 săptămâni | Vaccin diftero - tetano - pertussis acelular - poliomielitic - *Haemophilus* B - hepatitic B (DTPa - VPI - Hib - Hep. B) doza I | medicul de familie |
| 30 de zile de la prima doză | Vaccin diftero - tetano - pertussis acelular - poliomielitic - *Haemophilus* B - hepatitic B (DTPa - VPI - Hib - Hep. B) doza II | medicul de familie |
| 30 de zile de la a doua doză | Vaccin diftero - tetano - pertussis acelular - poliomielitic - *Haemophilus* B - hepatitic B (DTPa - VPI - Hib - Hep. B) doza III | medicul de familie |

urmând ca începând cu vârsta de 11 luni să fie vaccinaţi conform calendarului naţional de vaccinare, respectiv aceşti copii vor primi a IV - a doză de vaccin diftero - tetano - pertussis acelular - poliomielitic - Haemophilus B - hepatitic B (DTPa - VPI - Hib - Hep. B).  
    Copiii născuţi din mame AgHBs negative vor fi vaccinaţi conform calendarului naţional de vaccinare începând cu vârsta de 2 luni, fără a mai fi necesară recuperarea dozei de vaccin hepatitic B care nu a fost administrată la naştere.  
\*2) Vaccinul pneumococic conjugat va fi inclus în calendarul naţional de vaccinare în funcţie de fondurile disponibile.  
    Pentru administrarea tuturor vaccinurilor menţionate se vor utiliza numai seringi de unică folosinţă."

**Art. II.** - [Anexa](unsaved://LexNavigator.htm#ANEXA) face parte integrantă din prezentul ordin.   
  
**Art. III.** - Se prelungeşte aplicabilitatea [Ordinului ministrului sănătăţii nr. 386/2015](unsaved://LexNavigator.htm/DB0;LexAct%20230773) pentru aprobarea Normelor tehnice de realizare a programelor naţionale de sănătate publică pentru anii 2015 şi 2016, publicat în Monitorul Oficial al României, Partea I, nr. 221 şi 221 bis din 1 aprilie 2015, cu modificările şi completările ulterioare, până la data de 31 martie 2017.  
  
**Art. IV.** - Direcţiile de specialitate din cadrul Ministerului Sănătăţii, direcţiile de sănătate publică, furnizorii de servicii medicale, precum şi instituţiile publice nominalizate vor duce la îndeplinire prevederile prezentului ordin.  
  
**Art. V.** - Prezentul ordin se publică în Monitorul Oficial al României, Partea I.

Ministrul sănătăţii,  
**Vlad Vasile Voiculescu**

Bucureşti, 16 decembrie 2016.  
Nr. 1.467.

***ANEXĂ***

**2. Bugetul alocat programelor naţionale de sănătate publică aprobate pentru anul 2016**

mii lei

|  |  |  |  |
| --- | --- | --- | --- |
| PROGRAMELE NAŢIONALE DE SĂNĂTATE PUBLICĂ | Buget de stat | Venituri proprii | Total |
| **I. Programul naţional de boli transmisibile, din care:** | **447.720** | **73.034** | **520.754** |
| Programul naţional de vaccinare | 115.581 | 25.066 | 140.647 |
| Programul naţional de supraveghere şi control al bolilor transmisibile prioritare | 0 | 3.469 | 3.469 |
| Programul naţional de supraveghere şi control al infecţiei HIV | 328.163 | 21.776 | 349.939 |
| Programul naţional de supraveghere şi control al tuberculozei | 3.976 | 18.216 | 22.192 |
| Programul naţional de supraveghere şi control al infecţiilor nosocomiale şi monitorizarea utilizării antibioticelor şi a antibiotico - rezistenţei | 0 | 4.507 | 4.507 |
| **II. Programul naţional de monitorizare a factorilor determinanţi din mediul de viaţă şi muncă** | **0** | **1.671** | **1.671** |
| **III. Programul naţional de securitate transfuzională** | **41.864** | **69.642** | **111.506** |
| **IV. Programele naţionale de boli netransmisibile, din care:** | **68.029** | **52.195** | **120.224** |
| Programul naţional de depistare precoce activă a cancerului de col uterin | 0 | 6.214 | 6.214 |
| Programul naţional de sănătate mintală şi profilaxie în patologia psihiatrică | 0 | 1.757 | 1.757 |
| Programul naţional de transplant de organe, ţesuturi şi celule de origine umană | 59.974 | 26.275 | 86.249 |
| Subprogramul de transplant de celule stem hematopoietice periferice şi centrale | 8.034 | 12.060 | 20.094 |
| Subprogramul de fertilizare in vitro şi embriotransfer | 0 | 4.354 | 4.354 |
| Programul naţional de boli endocrine | 21 | 636 | 657 |
| Programul naţional de tratament pentru boli rare | 0 | 686 | 686 |
| Programul naţional de management al registrelor naţionale | 0 | 213 | 213 |
| **V. Programul naţional de evaluare şi promovare a sănătăţii şi educaţie pentru sănătate** | **609** | **1.042** | **1.651** |
| **VI. Programul naţional de sănătate a femeii şi copilului** | **9.294** | **19.373** | **28.667** |
| **Total buget programe naţionale de sănătate publică 2016** | **567.516** | **216.957** | **784.473** |
| MS - acţiuni centralizate | 0 | 51.339 | 51.339 |
| **TOTAL BUGET** | **567.516** | **268.296** | **835.812** |